
Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	4.10.2012

	Nr.
	26/228


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul suplimentar asupra proiectului de Lege pentru aprobarea Ordonanţei de urgenţă a Guvernului nr.81/2011 privind trecerea Agenţiei Naţionale de Cadastru şi Publicitate Imobiliară din subordinea Ministerului Administraţiei şi Internelor în subordinea Ministerului Dezvoltării Regionale şi Turismului precum şi pentru modificarea unor acte normative, retrimis comisiei sesizate în fond în vederea examinării şi depunerii unui nou raport, cu adresa nr. PL.x 700/2011 din 10 septembrie 2012.

VICEPREŞEDINTE,

ION CĂLIN
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	4.10.2012

	Nr.
	26/228


R A P O R T      S U P L I M E N T A R
asupra proiectului de Lege pentru aprobarea Ordonanţei de urgenţă a Guvernului nr.81/2011 privind trecerea Agenţiei Naţionale de Cadastru şi Publicitate Imobiliară din subordinea Ministerului Administraţiei şi Internelor în subordinea Ministerului Dezvoltării Regionale şi Turismului precum şi pentru modificarea unor acte normative

În şedinţa Plenului Camerei Deputaţilor din ziua de luni, 10 septembrie 2012, în temeiul art.70 din Regulamentul Camerei Deputaţilor, republicat, s-a hotărât retrimiterea proiectului de Lege pentru aprobarea Ordonanţei de urgenţă a Guvernului nr.81/2011 privind trecerea Agenţiei Naţionale de Cadastru şi Publicitate Imobiliară din subordinea Ministerului Administraţiei şi Internelor în subordinea Ministerului Dezvoltării Regionale şi Turismului precum şi pentru modificarea unor acte normative (Plx 700/2011) Comisiei pentru administraţie publică, amenajarea teritoriului şi echilibru ecologic sesizată în fond, în vederea examinării şi depunerii unui nou raport.


Pentru acest proiect de lege s-a întocmit raportul nr.26/596 din 22.02.2012 prin care s-a propus adoptarea proiectului de lege în forma prezentată de Senat.

La întocmirea prezentului raport suplimentar Comisia a avut în vedere:

· avizul favorabil al Consiliului Legislativ (nr.995/27.09.2011)
· avizul favorabil al Comisiei juridice, de disciplină şi imunităţi (nr. PLx700/19.12.2011)

· avizul favorabil al Comisiei pentru buget, finanţe şi bănci (nr.22/567/20.12.2011)

· punctul de vedere favorabil al Guvernului (aprobat în şedinţa Guvernului din data de 12.06.2012, înregistrat cu nr.BP/579/12.06.2012 pct.76 pag.18 prin care susţine proiectul de lege cu amendamentele prezentate de Agenţia Naţională de Cadastru şi Publicitate Imobiliară în sensul corelării actului normative cu prevederile Ordonanţei de urgenţă a Guvernului nr.16/2012 privind stabilirea unor măsuri de reorganizare în cadrul administraţiei publice centrale) 

Proiectul de ordonanţă de urgenţă are ca obiect de reglementare trecerea Agenţiei Naţionale de Cadastru şi Publicitate Imobiliară din subordinea Ministerului Administraţiei şi Internelor în subordinea Ministerului Dezvoltării Regionale şi Turismului. Având în vedere schimbarea raporturilor de subordonare a Agenţiei Naţionale de Cadastru şi Publicitate Imobiliară, potrivit Ordonanţei de urgenţă a Guvernului nr.16/2012, aprobată cu modificări şi completări prin Legea nr.132/2012, respectiv în subordinea Guvernului şi coordonarea primului-ministru, prin Cancelaria Primului-ministru, se impune amendarea cadrului legal stabilit de Ordonanţa de urgenţă a Guvernului nr. 81/2011, în sensul punerii acesteia în acord cu prevederile legale recente.

În acest sens, prin proiect se propune modificarea şi completarea Legii cadastrului şi a publicităţii imobiliare nr.7/1996, republicată, cu modificările şi completările ulterioare, modificarea Ordonanţei de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor, aprobată cu modificări prin Legea nr.15/2008, cu modificările şi completările ulterioare, precum şi modificarea Ordonanţei Guvernului nr.4/2010 privind instituirea infrastructurii naţionale pentru informaţii spaţiale în România, aprobata cu modificări şi completări prin Legea nr.190/2010.

Comisia propune Plenului Camerei Deputaţilor adoptarea proiectului de lege cu amendamente admise astfel cum sunt redate în Anexa la prezentul Raport suplimentar.

 Proiectul de Lege face parte din categoria legilor organice, conform art.76 alin.(1) din Constituţia României, republicată.

La dezbaterile care au avut loc în şedinţa comisiei din 1 octombrie 2012 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Marcel Grigore – director general adjunct şi doamna Camelia Zisu – director în cadrul Agenţiei Naţionale de Cadastru şi Publicitate Imobiliară şi doamna Irina Alexe – şef Departament Relaţia cu Parlamentul în cadrul Ministerului Administraţiei şi Internelor.
La lucrările comisiei au fost prezenţi 28 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi.
Senatul a adoptat proiectul de lege în şedinţa din 28 noiembrie 2011, în condiţiile articolului 115 alineatul (5) teza a III-a din Constituţia României, republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
	VICEPREŞEDINTE,
	SECRETAR,

	ION CĂLIN
	GHEORGHE CIOCAN


Consilier, Roxana Feraru
Anexă
AMENDAMENTE ADMISE
	Nr.crt.
	OUG nr.81/2011
	Text Senat
	Amendamente propuse
(autorul amendamentului)
	Motivare amendament

	1. 
	
	LEGE 

pentru aprobarea Ordonanţei de urgenţă a Guvernului nr.81/2011 privind trecerea Agenţiei Naţionale de Cadastru şi Publicitate Imobiliară din subordinea Ministerului Administraţiei şi Internelor în subordinea Ministerului Dezvoltării Regionale şi Turismului, precum şi pentru modificarea unor acte normative
	
Nemodificat
	

	2. 
	
	
Articol unic. - Se aprobă Ordonanţa de urgenţă a Guvernului  nr.81 din 28 septembrie 2011 privind trecerea Agenţiei Naţionale de Cadastru şi Publicitate Imobiliară din subordinea Ministerului Administraţiei şi Internelor în subordinea Ministerului Dezvoltării Regionale şi Turismului, precum şi pentru modificarea unor acte normative, publicată în Monitorul Oficial al României, Partea I nr.704 din 5 octombrie 2011.
	
Art.I. - Se aprobă Ordonanţa de urgenţă a Guvernului  nr.81 din 28 septembrie 2011 privind trecerea Agenţiei Naţionale de Cadastru şi Publicitate Imobiliară din subordinea Ministerului Administraţiei şi Internelor în subordinea Ministerului Dezvoltării Regionale şi Turismului, precum şi pentru modificarea unor acte normative, publicată în Monitorul Oficial al României, Partea I nr.704 din 5 octombrie 2011, cu următoarele modificări şi completări:
(Autor: Comisia pentru administraţie publică, amenajarea teritoriului şi echilibru ecologic)
	Se are în vedere schimbarea expresă a textului unora sau mai multor articole ori alineate ale Ordonanţei de urgenţă a Guvernului nr.81/2011 şi redarea lor într-o nouă formulare.



	3. 
	ORDONANŢĂ DE URGENŢĂ
privind trecerea Agenţiei Naţionale de Cadastru şi Publicitate Imobiliară din subordinea Ministerului Administraţiei şi Internelor în subordinea Ministerului Dezvoltării Regionale şi Turismului, precum şi pentru modificarea unor acte normative


	
	
1. Titlul ordonanţei de urgenţă a Guvernului se modifică si va avea următorul cuprins:
  ORDONANŢĂ DE URGENŢĂ

privind unele măsuri de organizare a Agenţiei Naţionale de Cadastru şi Publicitate Imobiliară, precum şi 

pentru modificarea unor acte normative

(Autor: Comisia pentru administraţie publică, amenajarea teritoriului şi echilibru ecologic)

	Având în vedere schimbarea raporturilor de subordonare a Agenției Naționale de Cadastru și Publicitate Imobiliară, potrivit Ordonanței de urgență a Guvernului nr.16/2012, aprobată cu modificări și completări prin Legea nr. 132/2012, respectiv în subordinea Guvernului și coordonarea primului-ministru, prin Cancelaria Primului-ministru, se impune amendarea cadrului legal stabilit de Ordonanța de urgență a Guvernului nr.81/2011, în sensul punerii acesteia în acord cu prevederile legale mai recente.


	4. 
	
Art. 1 - Agenţia Naţională de Cadastru şi Publicitate Imobiliară, denumită în continuare Agenţia Naţională, instituţie publică cu personalitate juridică, trece din subordinea Ministerului Administraţiei şi Internelor în subordinea Ministerului Dezvoltării Regionale şi Turismului.

	
	
2. Articolele 1 – 6 se abrogă. 

(Autor: Comisia pentru administraţie publică, amenajarea teritoriului şi echilibru ecologic)
	

	5. 
	
Art. 2 - (1) Personalul şi patrimoniul Agenţiei Naţionale se preiau integral, iar Ministerul Dezvoltării Regionale şi Turismului se substituie în toate drepturile şi obligaţiile Ministerului Administraţiei şi Internelor privind activitatea Agenţiei Naţionale.


(2) Personalul Agenţiei Naţionale şi al instituţiilor sale subordonate beneficiază în continuare de salariile şi de drepturile avute la data intrării în vigoare a prezentei ordonanţe de urgenţă, potrivit prevederilor legale în vigoare.


(3) În termen de 30 de zile de la intrarea în vigoare a prezentei ordonanţe de urgenţă, Ministerul Dezvoltării Regionale şi Turismului preia de la Ministerul Administraţiei şi Internelor, pe baza protocolului de predare-preluare, structura de personal, prevederile bugetare pe anul 2011, execuţia bugetară până la momentul predării-preluării şi patrimoniul stabilit pe baza situaţiilor financiare întocmite potrivit art.28 alin.(1) din Legea contabilităţii nr.82/1991, republicată, cu modificările şi completările ulterioare.

	
	

	

	6. 
	
Art. 3 - (1) Se autorizează Ministerul Finanţelor Publice să introducă, la propunerea ordonatorilor principali de credite, modificările ce decurg din aplicarea prevederilor prezentei ordonanţe de urgenţă în structura bugetului de stat şi în volumul şi structura bugetului Ministerului Dezvoltării Regionale şi Turismului şi bugetului Ministerului Administraţiei şi Internelor.


(2) Până la introducerea modificărilor prevăzute la alin.(1) în bugetul de stat şi în bugetele ordonatorilor principali de credite, finanţarea Agenţiei Naţionale va fi asigurată din bugetul Ministerului Administraţiei şi Internelor.


(3) Ministerul Administraţiei şi Internelor şi Ministerul Dezvoltării Regionale şi Turismului introduc modificările corespunzătoare în numărul maxim de posturi finanţate pe anul 2011.

	
	

	

	7. 
	
Art. 4 - Imobilele aflate în proprietatea publică a statului şi în administrarea Ministerului Administraţiei şi Internelor pentru Agenţia Naţională trec în administrarea Ministerului Dezvoltării Regionale şi Turismului pentru Agenţia Naţională.

	
	
	

	8. 
	
Art. 5 - În termen de 30 de zile de la data intrării în vigoare a prezentei ordonanţe de urgenţă, Ministerul Dezvoltării Regionale şi Turismului şi Ministerul Administraţiei şi Internelor vor supune spre aprobare Guvernului proiectele de hotărâri pentru modificarea Hotărârii Guvernului nr.1.631/2009 privind organizarea şi funcţionarea Ministerului Dezvoltării Regionale şi Turismului, cu modificările şi completările ulterioare, a Hotărârii Guvernului nr.416/2007 privind structura organizatorică şi efectivele Ministerului Administraţiei şi Internelor, cu modificările şi completările ulterioare, precum şi a Hotărârii Guvernului nr.1.210/2004 privind organizarea şi funcţionarea Agenţiei Naţionale de Cadastru şi Publicitate Imobiliară, republicată, cu modificările ulterioare.

	
	
	

	9. 
	
Art. 6 - În termen de 30 de zile de la data intrării în vigoare a prezentei ordonanţe de urgenţă, Ministerul Dezvoltării Regionale şi Turismului supune spre aprobare Guvernului proiectul de hotărâre privind nominalizarea şi transmiterea imobilelor aflate în proprietatea publică a statului din administrarea Ministerului Administraţiei şi Internelor pentru Agenţia Naţională de Cadastru şi Publicitate Imobiliară în administrarea Ministerului Dezvoltării Regionale şi Turismului pentru Agenţia Naţională de Cadastru şi Publicitate Imobiliară.

	
	
	

	10. 
	
Art. 7 - Legea cadastrului şi a publicităţii imobiliare nr. 7/1996, republicată în Monitorul Oficial al României, Partea I, nr. 201 din 3 martie 2006, cu modificările şi completările ulterioare, se modifică după cum urmează:

	
	
Nemodificat
	

	11. 
	

	
	
3. 
La articolul 7, înaintea punctului 1,  se introduce un  nou punct, cu următorul cuprins:


„După alineatul (3) al articolului 2 se introduc două noi alineate, alineatele (31) şi (32), cu următorul cuprins:


(31) Dacă un imobil este traversat de limita de demarcare între intravilanul și extravilanul unei localități din cadrul unei unități administrativ teritoriale, acel imobil va fi despărțit în două imobile pentru care se vor acorda numere cadastrale distincte, unul pentru porțiunea din intravilan și altul pentru cea din extravilan.


(32) Rectificarea coordonatelor imobilelor înregistrate în planul cadastral se poate face la cererea persoanelor interesate sau din oficiu, de către oficiul de cadastru și publicitate imobiliară.”
(Autor: Comisia pentru administraţie publică, amenajarea teritoriului şi echilibru ecologic)

	Destinația deferită a imobilelor justifică evidențierea acestora în planul cadastral prin acordarea de numere cadastrale distincte.

A fost introdusă posibilitatea rectificării la cerere sau din oficiu, de către OCPI, a   coordonatelor imobilelor înregistrate eronat în planul cadastral.



	12. 
	
1. La articolul 3, alineatul (1) va avea următorul cuprins:


"Art. 3 - (1) Agenţia Naţională de Cadastru şi Publicitate Imobiliară, denumită în continuare Agenţia Naţională, se organizează ca instituţie publică cu personalitate juridică, unica autoritate în domeniu, aflată în subordinea Ministerului Dezvoltării Regionale şi Turismului."
	
	
4. La articolul 7, punctul 1 se abrogă.

(Autor: Comisia pentru administraţie publică, amenajarea teritoriului şi echilibru ecologic)
	

	13. 
	
	
	
5. La articolul 7, după punctul 1 se introduce un nou punct, punctul 11, cu următorul cuprins:


„11. După alineatul (7) al articolului 3, se introduce un nou alineat, alin.(71) cu următorul cuprins:


”(71)  Membrii consiliului de administraţie primesc o indemnizaţie de şedinţă, care se plăteşte din bugetul Agenţiei Naționale. Cuantumul indemnizaţiei de şedinţă se aprobă prin ordin al directorului general, la propunerea consiliului de administraţie şi este de 20% din salariul de bază al directorului general. Secretarul consiliului de administraţie primeşte o indemnizaţie de şedinţă aprobată de consiliul de administraţie, la propunerea directorului general; cuantumul acesteia este de 7% din salariul de bază al directorului general al Agenției Naționale.”

(Autor: Comisia pentru administraţie publică, amenajarea teritoriului şi echilibru ecologic)


	S-a reglementat cuantumul remunerației ce revine membrilor, respectiv secretarului consiliului de administrație al Agenției Naționale.  



	14. 
	
2. La articolul 8, alineatul (3) va avea următorul cuprins:


"(3) Tarifele şi încasările prevăzute la alin. (2) lit. a) şi b) nu sunt purtătoare de TVA, în conformitate cu prevederile art. 127 alin. (4)-(6) din Legea nr.571/2003 privind Codul fiscal, cu modificările şi completările ulterioare."

	
	
6. La articolul 7, punctul 2 se abrogă.

(Autor: Comisia pentru administraţie publică, amenajarea teritoriului şi echilibru ecologic)
	

	15. 
	
3. La articolul 8, alineatul (4) se abrogă.


	
	
Nemodificat
	

	16. 
	
Art.8

(17) Specificaţiile tehnice conţinute în documentaţiile de atribuire a contractelor de lucrări de specialitate sunt avizate pentru conformitate cu reglementările specifice de către Agenţia Naţională înainte de iniţierea procedurilor de achiziţie publică, sub sancţiunea neacordării avizului de începere a lucrărilor, respectiv a respingerii cererii de recepţie. Autorităţile contractante nu fac plăţi pentru lucrările de specialitate întocmite fără respectarea celor menţionate anterior.
(Legea nr. 133/2012 )

	
	
7. La articolul 7 după punctul 3 se introduc 8 noi puncte, punctele 31 - 38 cu următorul cuprins:


31. Alineatul (17) al articolului 8 se modifică şi va avea următorul cuprins:


„(17) Specificaţiile tehnice conţinute în documentaţiile de atribuire a contractelor pentru lucrări de cadastru, geodezie, cartografie, fotogrammetrie, teledetecţie si aerofotografiere, stabilite prin ordin cu caracter normativ al directorului general al Agenţiei Naţionale de Cadastru si Publicitate Imobiliară, publicat în Monitorul Oficial al României, Partea I, sunt avizate pentru conformitate cu reglementările specifice de către Agenţia Naţională, înainte de iniţierea procedurilor de achiziţie publică, sub sancțiunea neacordării avizului de începere a lucrărilor, respectiv a respingerii cererii de recepție. Autorităţile contractante nu efectuează plăți pentru aceste lucrări întocmite fără respectarea celor menționate anterior.”

(Autor: Comisia pentru administraţie publică, amenajarea teritoriului şi echilibru ecologic)


	Textul de lege a fost clarificat prin precizarea expresă a lucrărilor de specialitate - cadastru, geodezie, cartografie, fotogrammetrie, teledetecţie si aerofotografiere - ale căror specificații tehnice, conținute în documentațiile de atribuire, fac obiectul avizării. De asemenea, s-a stabilit faptul că specificațiile tehnice vor avea un conținut cadru, aprobat prin ordin  cu caracter normativ al directorului general al Agenţiei Naţionale.   


	17. 
	
Art.10

(10) Cu ocazia realizării lucrărilor de înregistrare sistematică, compensarea suprafeţelor, erorile materiale, precum şi erorile de poziţionare a imobilelor pentru care au fost emise titluri de proprietate potrivit legilor de restituire a proprietăţilor funciare pot fi realizate şi, respectiv, corectate cu acordul proprietarului în cauză, exprimat prin înscris încheiat în formă autentică notarială, ţinând seama de situaţia de fapt şi pe baza planului parcelar modificat de persoana autorizată să execute lucrări de cadastru.
(Legea nr. 133/2012 )

(11) Planul parcelar astfel modificat se aprobă prin hotărâre a comisiei locale pentru stabilirea dreptului de proprietate asupra terenurilor, după soluţionarea contestaţiilor. În cazul în care imobilul dobândit prin titlul de proprietate a fost înstrăinat, la înscrierea în documentele tehnice cadastrale şi în cartea funciară va fi suficientă prezentarea ultimului act doveditor al drepturilor reale privitoare la imobilul în cauză.
 (Legea nr. 133/2012 )
	
	
32. Alineatele (10) şi (11) ale articolului 10 se modifică şi vor avea următorul cuprins:

 
„(10) Cu ocazia realizării lucrărilor de înregistrare sistematică a imobilelor pentru care au fost emise titluri de proprietate potrivit legilor de restituire a proprietăţilor funciare, dacă la nivelul unei tarlale se constată, în urma realizării măsurătorilor, un deficit de suprafață, diferența de teren dintre suprafața înscrisă în actul de proprietate și cea existentă în teren în acea tarla poate fi alocată în altă tarla din cadrul unității- administrativ teritoriale cu acordul proprietarului în cauză, exprimat prin înscris încheiat în formă autentică notarială, ţinând seama de situaţia de fapt şi pe baza planului parcelar modificat de persoana autorizată să execute lucrări de cadastru.


(11) Planul parcelar astfel modificat se aprobă prin hotărâre a comisiei locale pentru stabilirea dreptului de proprietate asupra terenurilor, după soluționarea contestațiilor. În cazul în care imobilul a fost înstrăinat, la înscrierea în documentele tehnice cadastrale și în cartea funciară va fi suficientă prezentarea ultimului act doveditor al drepturilor reale privitoare la imobilul în cauză.”

(Autor: Comisia pentru administraţie publică, amenajarea teritoriului şi echilibru ecologic)


	În cazul în care, cu ocazia realizării lucrărilor de înregistrare sistematică a imobilelor, ulterior emiterii titlului de proprietate se constată deficit de suprafață, diferența de teren dintre suprafața înscrisă în actul de proprietate și cea existentă în teren în acea tarla poate fi alocată în altă tarla din cadrul unității administrativ teritoriale cu acordul proprietarului în cauză, exprimat prin înscris încheiat în formă autentică notarială.
În situația în care imobilul a fost înstrăinat, indiferent de modalitatea prin care aceasta s-a efectuat, s-a creat posibilitatea înscrierii în cartea funciară, în cadrul lucrărilor de cadastru sistematic, în baza   ultimului act doveditor al drepturilor reale privitoare la imobilul în cauză.



	18. 
	
Art.111

(9) Dispoziţiile alin. (1)-(6) se aplică şi în cazul imobilelor împrejmuite pentru suprafeţele deţinute în plus, cu excepţia imobilelor care au făcut obiectul legilor de restituire a proprietăţii.
(Legea nr. 133/2012 )

	
	
33. Alineatul (9) al articolului 111 se modifică şi va avea următorul cuprins: 

  
„(9) Dispoziţiile alin. (1)-(6) nu se aplică imobilelor neîmprejmuite situate în extravilan care au făcut obiectul legilor fondului funciar. În acest caz, surplusul de teren  rămâne la dispoziția comisiei locale pentru stabilirea dreptului de proprietate asupra terenurilor, care poate opta pentru constituirea rezervei sau poate atribui diferența de teren celor din tarla, în baza hotărârii comisiei, după soluționarea eventualelor contestații”.

(Autor: Comisia pentru administraţie publică, amenajarea teritoriului şi echilibru ecologic)


	S-a precizat faptul că procedura de înscriere a dreptului de proprietate în baza certificatului notarial nu se aplică  imobilelor neîmprejmuite situate în extravilan, care au făcut obiectul legilor fondului funciar. În acest caz, surplusul de teren  rămâne la dispoziția comisiei locale pentru stabilirea dreptului de proprietate asupra terenurilor, care poate opta pentru constituirea rezervei sau poate atribui diferența de teren celor din tarla, în baza hotărârii comisiei.



	19. 
	
Art.19 - (1) Cartea funciară este alcătuită din titlu, indicând numărul ei şi numele localităţii în care este situat imobilul, precum şi din trei părţi:

A. Partea I, referitoare la descrierea imobilelor, care va cuprinde elementele evidenţiate în documentaţia cadastrală:
(Legea nr. 133/2012 )

a) numărul de ordine şi cel cadastral al imobilului;

b) suprafaţa imobilului, reieşită din măsurători cadastrale, destinaţia, categoriile de folosinţă şi, după caz, construcţiile. Conţinutul documentaţiilor referitoare la scoaterea din circuitul agricol, precum şi la schimbarea categoriei de folosinţă a imobilelor care fac obiectul înscrierii în sistemul integrat de cadastru şi carte funciară se stabileşte prin regulament aprobat prin ordin cu caracter normativ al directorului general al Agenţiei Naţionale, care se publică în Monitorul Oficial al României, Partea I.

(Legea nr. 133/2012)


c) planul imobilului cu vecinătăţile şi descrierea imobilului constituie anexa la partea I a cărţii funciare, întocmită conform regulamentului aprobat prin ordin cu caracter normativ al directorului general al Agenţiei Naţionale, care se publică în Monitorul Oficial al României, Partea I.

(OUG nr. 64/2010)

B. Partea a II-a, referitoare la înscrierile privind dreptul de proprietate, care cuprinde:


a)  numele proprietarului;

b) actul sau faptul juridic care constituie titlul dreptului de proprietate, precum şi menţionarea înscrisului pe care se întemeiază acest drept;


c) strămutările proprietăţii;

d) servitutile constituite în folosul imobilului;


e) faptele juridice, drepturile personale sau alte raporturi juridice, precum şi acţiunile privitoare la proprietate;

e1) suprapunerea imobilelor înregistrate în planul cadastral de carte funciară, recepţia propunerii de dezmembrare ori de comasare şi respingerea acesteia, respingerea cererii de recepţie şi/sau de înscriere, în cazul imobilelor cu carte funciară deschisă;

e2) obligaţii de a nu face: interdicţiile de înstrăinare, grevare, închiriere, dezmembrare, comasare, construire, demolare, restructurare şi amenajare;

e3) clauza de inalienabilitate a imobilului, potrivit art. 628 alin. (2) din Codul civil, şi clauza de insesizabilitate, potrivit art. 2.329 alin. (3) din Codul civil.
(Legea 133/2012 )

f) orice modificări, îndreptări sau însemnări ce s-ar face în titlu, în partea I sau a II-a a cărţii funciare, cu privire la înscrierile făcute.


C. Partea a III-a, referitoare la înscrierile privind dezmembrămintele dreptului de proprietate şi sarcini, care va cuprinde:

a) dreptul de superficie, uzufruct, uz, folosinţă, abitaţie, concesiune, administrare, servituţile în sarcina fondului aservit, ipoteca şi privilegiile imobiliare, precum şi locaţiunea şi cesiunea de creanţă sau de venituri;
(Legea 133/2012 )

b) faptele juridice, drepturile personale sau alte raporturi juridice, precum şi acţiunile privitoare la drepturile reale înscrise în această parte;

c) sechestrul, urmărirea imobilului sau a veniturilor sale;

d) orice modificări, îndreptări sau însemnări ce s-ar face cu privire la înscrierile făcute în această parte.
	
	
34. Alineatul (1) al articolului 19 se modifică și va avea următorul cuprins:


Art.19 - (1) Cartea funciară este alcătuită din titlu, indicând numărul ei și numele localității în care este situat imobilul, precum și din trei părți:

A. Partea I, referitoare la descrierea imobilelor, care va cuprinde:

a) numărul de ordine și cel cadastral al imobilului;

b) suprafața imobilului, reieșită din măsurători cadastrale, destinația, categoriile de folosință și, după caz, construcțiile. Scoaterea definitivă și temporară din circuitul agricol a imobilelor situate în intravilanul aprobat potrivit legii, se face prin autorizația de construire. Conținutul documentațiilor de scoatere definitivă/temporară din circuitul agricol, precum și schimbarea categoriei de folosință a imobilelor situate în intravilan se stabilește prin regulament aprobat prin ordin cu caracter normativ al directorului general al Agenției Naționale, care se publică în Monitorul Oficial al României, Partea I. Scoaterea definitivă/temporară din circuitul agricol și schimbarea categoriei de folosință a imobilelor situate în extravilan se stabilește prin regulament aprobat prin ordin comun MADR/ANCPI, care se publică în Monitorul Oficial al României, Partea I. 

c) planul imobilului cu descrierea imobilului constituie anexa la partea I a cărţii funciare, întocmită conform regulamentului aprobat prin ordin cu caracter normativ al directorului general al Agenţiei Naţionale, care se publică în Monitorul Oficial al României, Partea I.

B. Partea a II-a, referitoare la înscrierile privind dreptul de proprietate și alte drepturi reale, care cuprinde:

a) numele proprietarului;

b) actul sau faptul juridic care constituie titlul dreptului de proprietate, precum și menționarea înscrisului pe care se întemeiază acest drept;

c) strămutările proprietății;

d) dreptul de administrare, dreptul de concesiune și dreptul de folosință cu titlu gratuit, corespunzătoare proprietății publice;
e) servituțile constituite în folosul imobilului;

f) faptele juridice, drepturile personale sau alte raporturi juridice, precum și acțiunile privitoare la proprietate;

g) recepția propunerii de dezmembrare ori de comasare și respingerea acesteia, respingerea cererii de recepție și/sau de înscriere, în cazul imobilelor cu carte funciară deschisă;

h) obligații de  a nu face; interdicțiile de înstrăinare, grevare, închiriere, dezmembrare, comasare, construire, demolare, restructurare și amenajare;

i) clauza de inalienabilitate a imobilului, potrivit art.628 alin.(2) din Codul Civil și clauza de insesizabilitate, potrivit art.2.329 alin.(3) din Codul Civil;

j) orice modificări, îndreptări sau însemnări ce s-ar face în titlu, în partea I sau a II-a a cărții funciare, cu privire la înscrierile făcute.

C. Partea a III-a, referitoare la înscrierile privind dezmembrămintele dreptului de proprietate, drepturile reale de garanție și sarcini, care va cuprinde:

a) dreptul de superficie, uzufruct, uz, abitație, servituțile în sarcina fondului aservit, ipoteca și privilegiile imobiliare, precum și locațiunea și cesiunea de creanță;
b) faptele juridice, drepturile personale sau alte raporturi juridice, precum și acțiunile privitoare la drepturile reale înscrise în această parte;

c) sechestrul, urmărirea imobilului sau a veniturilor sale;

d) orice modificări, îndreptări sau însemnări ce s-ar face cu privire la înscrierile făcute în această parte.”

(Autor: Comisia pentru administraţie publică, amenajarea teritoriului şi echilibru ecologic)
	Prin dispozițiile art. 866 din Codul Civil sunt precizate în mod expres, ca drepturi reale corespunzătoare proprietății publice: dreptul de administrare, dreptul de concesiune și dreptul de folosință cu titlu gratuit. 

În prezent, potrivit Legii cadastrului și a publicității imobiliare nr.7/1996, aceste drepturi se înscriu în cartea funciară la Partea a III-a, referitoare la înscrierile privind dezmembrămintele dreptului de proprietate și sarcini.

Întrucât dreptul de administrare, dreptul de concesiune și dreptul de folosință cu titlu gratuit nu sunt dezmembrăminte ale dreptului de proprietate publică, acesta fiind inalienabil, se impune corelarea dispozițiilor celor două acte normative menționate. 

A fost eliminată posibilitatea notării suprapunerii imobilelor înregistrate în planul cadastral. Totodată, s-a introdus la art. 2, alin. (32), posibilitatea rectificării la cerere sau din oficiu, de către OCPI, a   coordonatelor imobilelor înregistrate eronat în planul cadastral.



	20. 
	
	
	
35. După alineatul (1) al articolului 54, se introduce un nou alineat, alin.(11) cu următorul cuprins: 


”(11) În baza extrasului de carte funciară pentru autentificare, notarul public poate efectua toate operaţiunile notariale necesare întocmirii actului în vederea căruia acesta a fost solicitat.”

(Autor: Comisia pentru administraţie publică, amenajarea teritoriului şi echilibru ecologic)
	S-a reglementat posibilitatea efectuării unor acte juridice succesive, în baza aceluiași extras de carte funciară pentru autentificare.

	21. 
	
	
	
36.  După alineatul (1) al articolului 581, se introduce un nou alineat, alin.(11) cu următorul cuprins: 


”(11) Conţinutul documentaţiei cadastrale se stabileşte prin regulament aprobat prin ordin cu caracter normativ al directorului general, care se publică în Monitorul Oficial al României, Partea I.”
(Autor: Comisia pentru administraţie publică, amenajarea teritoriului şi echilibru ecologic)
	Conţinutul documentaţiei cadastrale întocmite în vederea înscrierii imobilelor în sistemul integrat de cadastru și carte funciară se 

stabileşte prin  regulament aprobat prin ordin cu caracter normativ al directorului general.

	22. 
	
Art.581 alin.(2)

c) dacă suprafaţa din măsurători este mai mare decât procentul stabilit la lit. b), se va depune certificatul prevăzut la art. 111 alin. (2).
(Legea nr. 133/2012 )
	
	
37. Litera c) a alineatului (2) al articolului 581 se modifică și va avea următorul cuprins:


”c) dacă suprafața din măsurători este mai mare decât procentul stabilit la lit. b), se va depune certificatul prevăzut la art. 111 alin. (2). În acest caz, procedura de emitere a certificatului se va stabili prin protocolul încheiat în condițiile art. 111 alin. (7).”

(Autor: Comisia pentru administraţie publică, amenajarea teritoriului şi echilibru ecologic)

	Procedura de emitere a certificatului notarial prevăzut la art. 111 alin. (2) din Legea nr. 7/1996 se va stabili prin protocol încheiat între ANCPI și UNNPR.



	23. 
	
Art.581 

(4) În cazul imobilelor proprietatea publică a statului şi a unităţilor administrativ-teritoriale, intabularea se realizează la cererea conducătorului instituţiei publice centrale sau locale, după caz, în baza actelor de proprietate, iar în lipsa acestora, a extraselor de pe inventarul centralizat al bunurilor respective, certificate pentru conformitate.
(Legea nr. 133/2012 )

(6) În cazul proprietăţii private, în lipsa actelor de proprietate asupra terenurilor, la cererea persoanelor interesate, se va putea înscrie posesia în baza documentelor prevăzute la art. 111 alin. (3).
(Legea nr. 133/2012 )
	
	
38. Alineatele (4) şi (6) ale articolului 581 se modifică și vor avea următorul cuprins:


”(4) În cazul imobilelor proprietatea publică a statului şi a unităţilor administrativ-teritoriale, intabularea se realizează la cererea conducătorului instituţiei publice centrale sau locale, după caz, în baza actelor de proprietate, iar în lipsa acestora, a extraselor de pe inventarul centralizat al bunurilor respective atestat de Guvern în condițiile legii, certificate pentru conformitate. ” 

(6) În cazul proprietății private, în lipsa actelor de proprietate asupra terenurilor, la cererea persoanelor interesate, se va putea  nota posesia în baza documentelor prevăzute la art. 111 alin. (3), lit. c)-f) și a unei documentații cadastrale.”

(Autor: Comisia pentru administraţie publică, amenajarea teritoriului şi echilibru ecologic)

	S-a precizat în mod expres faptul că intabularea dreptului de proprietate publică a statului şi a unităţilor administrativ-teritoriale se efectuează, în lipsa actelor de proprietate, în baza  extraselor de pe inventarul centralizat al bunurilor respective, atestat de Guvern în condițiile legii, certificate pentru conformitate.
S-a precizat tipul de înscriere – respectiv notare -  ce se efectuează în cartea funciară în situația în care, în lipsa actelor de proprietate, se va înscrie posesia.

	24. 
	
4. În cuprinsul legii, sintagma "Ministerul Administraţiei şi Internelor" se înlocuieşte cu sintagma "Ministerul Dezvoltării Regionale şi Turismului", iar sintagma "ordin al ministrului administraţiei şi internelor" se înlocuieşte cu sintagma "ordin al ministrului dezvoltării regionale şi turismului", cu excepţia prevederilor cuprinse la art.7 şi art.64 alin.(2) lit. b) şi c).

	
	
8. La articolul 7, punctul 4 se abrogă.

(Autor: Comisia pentru administraţie publică, amenajarea teritoriului şi echilibru ecologic)
	

	25. 
	
Art. 8 - Ordonanţa de urgenţă a Guvernului nr.30/2007 privind organizarea şi funcţionarea Ministerului Administraţiei şi Internelor, publicată în Monitorul Oficial al României, Partea I, nr.309 din 9 mai 2007, aprobată cu modificări prin Legea nr.15/2008, cu modificările şi completările ulterioare, se modifică după cum urmează:

	
	
Nemodificat
	

	26. 
	
1. La articolul 1 alineatul (2), litera i) se abrogă.


	
	
Nemodificat
	

	27. 
	
2. La articolul 3 alineatul (1) litera a), punctul 22 va avea următorul cuprins:


"22. asigură, prin structurile de specialitate din subordine, aplicarea strategiei şi a programului de guvernare în domeniul managementului funcţiei publice şi al funcţionarilor publici, formarea şi perfecţionarea pregătirii profesionale specializate în administraţia publică, activitatea de evidenţă a persoanelor, precum şi activitatea de prevenire şi gestionare a situaţiilor de urgenţă civilă."
	
	
Nemodificat
	

	28. 
	
3. La articolul 13, alineatul (1) va avea următorul cuprins:


"Art. 13 - (1) În domeniul administraţiei publice, instituţiile publice şi organele de specialitate ale administraţiei publice centrale din subordinea Ministerului Administraţiei şi Internelor sunt: Autoritatea Naţională de Reglementare pentru Serviciile Comunitare de Utilităţi Publice, Agenţia Naţională a Funcţionarilor Publici, Inspectoratul General pentru Situaţii de Urgenţă, Direcţia Generală de Paşapoarte, Direcţia Regim Permise de Conducere şi înmatriculare a Vehiculelor şi Arhivele Naţionale."
	
	
Nemodificat
	

	29. 
	
Art. 9 - Ordonanţa Guvernului nr.4/2010 privind instituirea Infrastructurii naţionale pentru informaţii spaţiale în România, publicată în Monitorul Oficial al României, Partea I, nr.66 din 29 ianuarie 2010, aprobată cu modificări şi completări prin Legea nr.190/2010, se modifică după cum urmează:


1. În cuprinsul ordonanţei, sintagma "Ministerul Administraţiei şi Internelor, prin Agenţia de Cadastru şi Publicitate Imobiliară" se înlocuieşte cu sintagma "Ministerul Dezvoltării Regionale şi Turismului, prin Agenţia Naţională de Cadastru şi Publicitate Imobiliară".


2. Articolul 21 va avea următorul cuprins:


"Art. 21 - Ministerul Dezvoltării Regionale şi Turismului transmite Comisiei Europene actele normative naţionale adoptate pentru conformarea cu prevederile Directivei INSPIRE."


	
	
9. Articolul 9 se abrogă.

(Autor: Comisia pentru administraţie publică, amenajarea teritoriului şi echilibru ecologic)
	

	30. 
	
	
	
10. După articolul 9 se introduc două noi articole art. 91 şi 92 cu următorul cuprins:


Art. 91. - După articolul 47 al Legii nr. 350/2001 privind amenajarea teritoriului şi urbanismul, publicată în Monitorul Oficial al României, Partea I, nr. 373 din 10 iulie 2001, cu modificările şi completările ulterioare, se introduce un nou articol, art. 471, cu următorul cuprins:

„Art. 471 - (1) Introducerea in intravilanul localităţilor a terenurilor agricole si a celor amenajate cu îmbunătățiri funciare se face pe baza de studii urbanistice de PUG sau PUZ pentru care in prealabil a fost obţinut avizul privind clasa de calitate emis de Ministerul Agriculturii şi Dezvoltării Rurale. 


(2) După aprobarea prin hotărârea consiliului local a PUG și PUZ, primăriile sunt obligate să transmită hotărârea însoțită de documentația de aprobare a PUG și PUZ către  oficiul de cadastru și publicitate imobiliară, în vederea actualizării din oficiu a destinației imobilelor înregistrate în sistemul integrat de cadastru și carte funciară”.

(Autor: Comisia pentru administraţie publică, amenajarea teritoriului şi echilibru ecologic)

	Actualizarea destinației imobilelor înregistrate în sistemul integrat de cadastru și carte funciară se va efectua din oficiu, de către OCPI, în baza hotărârii consiliului local de aprobare a PUG și PUZ. În acest sens, HCL se va comunica oficiului teritorial, însoțită de documentația de aprobare

	31. 
	
	
	
Art.92 - „Legea fondului funciar nr. 18/1991 republicată în Monitorul Oficial al României, Partea I, nr. 1 din 5 ianuarie 1998, cu modificările şi completările ulterioare, se completează după cum urmează:


1. După alineatul (3) al articolul 13 se introduce un nou alineat, alineatul (4), cu următorul cuprins:


„(4) Pentru fiecare poziție dintr-o anexă, pot fi emise mai multe titluri de proprietate, cu condiția ca suprafețele înscrise în aceste titluri să nu depășească suprafața totală validată în anexă”.

(Autor: Comisia pentru administraţie publică, amenajarea teritoriului şi echilibru ecologic)


2. După art. 59 se introduce un nou articol, art. 591, cu următorul cuprins:


„Art. 591 - (1) Îndreptarea erorilor materiale înscrise în titlurile de proprietate care sunt produse din cauza erorilor de scriere se efectuează de oficiul de cadastru și publicitate imobiliară.


(2) Rectificarea titlurilor de proprietate se poate face de oficiul de cadastru și publicitate imobiliară, în temeiul hotărârii comisiei județene. 


(3) Procedura de îndreptare a erorilor materiale și de rectificare a titlurilor de proprietate va fi aprobată prin ordin cu caracter normativ al directorului general al Agenției Naționale de Cadastru și Publicitate Imobiliară.” 

(Autor: Comisia pentru administraţie publică, amenajarea teritoriului şi echilibru ecologic)

	În practică, comisiile judeţene au fost nevoite să emită titluri de proprietate „parţiale”, privitoare la parcelele de teren pentru care s-a realizat punerea în posesie, atunci când din motive obiective, nu a fost posibilă identificarea întregii suprafeţe de teren cuprinsă în propunerea comisiei locale de reconstituire a dreptului de proprietate validată; În aceste cazuri comisiile judeţene au aprobat, prin hotărâre, emiterea titlurilor de proprietate pentru parcelele de terenuri reprezentând parte din suprafaţa totală solicitată şi aprobată, atunci când nu a fost posibilă punerea în posesie pe întreaga suprafaţă validată;  

Pentru realizarea unor obiective de interes public naţional sau pentru investiţii realizate din fonduri publice/europene este necesar emiterea de titluri de proprietate parţiale.

Din necesități de ordin practic a fost introdusă posibilitatea îndreptării de către OCPI a erorilor materiale  înscrise în titlurile de proprietate care sunt produse din cauza erorilor de scriere.

De asemenea, având în vedere numeroasele situații existente în practică, a fost introdusă o procedură administrativă, necontencioasă, privind rectificarea de către OCPI a titlurilor de proprietate, în temeiul hotărârii comisiei județene.



	32. 
	
Art. 10 - Prezenta ordonanţă de urgenţă intră în vigoare la 15 zile de la data publicării în Monitorul Oficial al României, Partea I.

	
	
Nemodificat
	

	33. 
	
	
	
Art. II - (1) Personalul și patrimoniul Agenției Naționale de Cadastru și Publicitate Imobiliară se preiau integral de către Secretariatul General al Guvernului împreună cu toate drepturile și obligațiile.

(2) Personalul Agenției Naționale de Cadastru și Publicitate Imobiliară  și al instituțiilor sale subordonate beneficiază în continuare de salariile și drepturile avute la data trecerii în subordinea Guvernului și în coordonarea primului-ministru, cu finanțarea asigurată integral de la bugetul de stat, prin bugetul Secretariatului General al Guvernului .

(Autor: Comisia pentru administraţie publică, amenajarea teritoriului şi echilibru ecologic)

	Având în vedere schimbarea raporturilor de subordonare a Agenției Naționale de Cadastru și Publicitate Imobiliară, potrivit Ordonanței de urgență a Guvernului nr.16/2012, aprobată cu modificări și completări prin Legea nr. 132/2012, respectiv în subordinea Guvernului și coordonarea primului-ministru, prin Cancelaria Primului-ministru, se impune amendarea cadrului legal stabilit de Ordonanța de urgență a Guvernului nr. 81/2011, în sensul punerii acesteia în acord cu prevederile legale mai recente.

